cyanic-selkie/wikianc huggingface dataset:
అంటార్కిటికా
మంచు రాశి, ప్రపంచ సముద్ర మట్టం
హెచ్. జే జ్వాలీ తదితరులు చేసిన ఒకే ఒక్క 2015 అధ్యయనంలో మంచు ద్రవ్యరాశిలో నికర మార్పు సంవత్సరానికి సుమారు 82 గిగాటన్నులతో కొద్దిగా సానుకూలంగా ఉందని కనుగొన్నారు. దీని ఫలితంగా అంటార్కిటిక్ కార్యకలాపాల వలన ప్రపంచ సముద్ర మట్టపు పెరుగుదలలో 0.23 మి.మీ. తగ్గుతుంది. అయితే, నాసా వారి జెట్ ప్రొపల్షన్ లాబొరేటరీకి చెందిన ఎరిక్ రిగ్నోట్, ఈ అధ్యయనం ఫలితాలు "అన్ని ఇతర స్వతంత్ర అధ్యయనాలైన పునఃవిశ్లేషణ, గురుత్వాకర్షణ కొలతలు, మాస్ బడ్జెట్ పద్ధతి, అదే డేటాను ఉపయోగించే ఇతర సమూహాలతో విభేదిస్తున్నాయి" ప్రస్తుత సాంకేతికత, గణిత విధానాలు అనుమతించే దానికంటే మరింత కచ్చితమైన విలువలను వీరి అధ్యయనం చేరుకున్నట్లు కనిపిస్తోంది.
అంటార్కిటిక్ సముద్రపు మంచు విస్తారాల మొత్తం పెరుగుదల 2014 లో తిరగబడిందని ఉపగ్రహ రికార్డు వెల్లడించింది. 2014–2017 కాలంలో వేగంగా తగ్గడంతో అంటార్కిటిక్ సముద్రపు మంచు రాశి 40- ఏళ్ళ అత్యల్ప స్థాయికి పడిపోయింది.
తూర్పు అంటార్కిటికా, సముద్ర మట్టానికి పైన ఉన్న చల్లటి భూభాగం. ఖండంలో అధిక భాగం ఇదే. ఈ ప్రాంతంలో చిన్నచిన్న హిమపాతాలు సంచితమై, ఐసుగా మారుతుంది. ఈ ఐసు లోని కొంత భాగమే ఐసు ప్రవాహాలుగా మారి, సముద్రం లోకి ప్రవహిస్తుంది. మొత్తం తూర్పు అంటార్కిటిక్ ఐస్ షీట్ యొక్క ద్రవ్యరాశి సమతుల్యత కొద్దిగా సానుకూలంగా గానీ (సముద్ర మట్టాన్ని తగ్గించడం) లేదా సమతుల్యతకు దగ్గరగా గానీ ఉంటుందని భావిస్తున్నారు. అయితే, కొన్ని ప్రాంతాల్లో ఐసు ప్రవాహం పెరిగినట్లుగా సూచిస్తున్నారు.
గ్లోబల్ వార్మింగ్ ప్రభావాలు
అంటార్కిటికా వేడెక్కుతోంది; మరీ ముఖ్యంగా అంటార్కిటిక్ ద్వీపకల్పం వేడెక్కడం బలంగా ఉన్నట్లు గుర్తించారు. అంటార్కిటికా ఖండ వ్యాప్తంగా సగటు ఉపరితల ఉష్ణోగ్రత ధోరణి, 1957 నుండి 2006 మధ్య కాలంలో ఒక దశాబ్దానికి సగటున > 0.05 °C ఉందని 2009 లో ప్రచురించిన ఎరిక్ స్టీగ్ అధ్యయనం గుర్తించింది. పశ్చిమ అంటార్కిటికా, గత 50 సంవత్సరాలలో దశాబ్దానికి 0.1 °C కన్నా ఎక్కువ వేడెక్కిందని ఈ అధ్యయనం పేర్కొంది. శీతాకాలం, వసంతకాలంలో ఈ వేడెక్కడం అత్యంత బలంగా ఉంటోంది. తూర్పు అంటార్కిటికాలో శరత్కాలపు శీతలీకరణ వలన ఇది కొంతవరకు మారుతోంది. మానవ కార్బన్ డయాక్సైడ్ ఉద్గారాల ఫలితంగా అంటార్కిటికా వేడెక్కుతున్నట్లు ఒక అధ్యయనంలో ఆధారాలు లభించాయి, కానీ ఇది అస్పష్టంగానే ఉంది. పశ్చిమ అంటార్కిటికాలో ఉపరితల వేడెక్కడం ఎక్కువగానే ఉన్నప్పటికీ, ఉపరితలం వద్ద గమనించదగినంత ద్రవీభవనం లేదు. సముద్ర మట్టానికి పశ్చిమ అంటార్కిటిక్ ఐస్ షీట్ దోహదం చేయలేదు. దీని బదులు హిమానీనదాల ప్రవాహంలో ఇటీవలి పెరుగుదలకు, ఖండాంతర షెల్ఫ్‌కు దగ్గరలో మహాసముద్రం నుండి వచ్చే వెచ్చని నీటి ప్రవాహం కారణమని భావిస్తున్నారు. అంటార్కిటిక్ ద్వీపకల్పం నుండి సముద్ర మట్టం పెరగడానికి నికర సహకారం, అక్కడి వాతావరణం వేడెక్కడం యొక్క ప్రత్యక్ష ఫలితమే.
2002 లో అంటార్కిటిక్ ద్వీపకల్పం లోని లార్సెన్-బి ఐసు షెల్ఫు కూలిపోయింది. 28 2008 ఫిబ్రవరి మార్చి 8 మధ్య, ద్వీపకల్పంలోని నైరుతి భాగంలో ఉన్న విల్కిన్స్ ఐస్ షెల్ఫ్ నుండి సుమారు 570 చ.కి.మీ. ముక్క కూలిపోయింది. మిగిలిన 15,000 చ.కి.మీ. ఐసు షెల్ఫ్ పరిస్థితి ప్రమాదంలో పడింది. ఈ ఐసు షెల్ఫును 6 కి.మీ వెడల్పున్న ఐసు తాడు నిలకడగా నిలబెట్టి ఉంచింది. చివరికి 2009 ఏప్రిల్ 5 న అది కూడా కూలిపోయింది. గత 30 ఏళ్ళలో అత్యంత విస్తృతమైన అంటార్కిటిక్ ఉపరితల ద్రవీభవనం 2005 లో జరిగిందని నాసా చెప్పింది. ఆ సమయంలో కాలిఫోర్నియా అంత విస్తీర్ణం గల ఐసు కరిగి, మళ్ళీ వెంటనే గడ్డ కట్టింది. ఉష్ణోగ్రతలు 5 C వరకు పెరగడం వల్లనే ఇది సంభవించి ఉండవచ్చు.
2020 ఫిబ్రవరిలో ఈ ప్రాంతంలో అత్యధిక ఉష్ణోగ్రత 18.3 డిగ్రీల సెల్సియస్‌గా నమోదయింది. ఇది 2015 మార్చి నాటి 17.5 డిగ్రీల రికార్డును మించిపోయింది.
ఓజోన్ క్షీణత
thumb|[[సంభంద మైన|CFC ల చేరడం కారణంగా ఇప్పటివరకు నమోదు చేయబడిన అతిపెద్ద అంటార్కిటిక్ ఓజోన్ రంధ్రం యొక్క చిత్రం (2006 సెప్టెంబరు)]] అంటార్కిటికాపై ఓజోన్ గాఢత తక్కువగా ఉన్న ప్రాంతం ఉంది. దీన్ని " ఓజోన్ రంధ్రం "ని అంటారు. ఈ రంధ్రం దాదాపు మొత్తం ఖండాన్నంతటినీ కప్పింది. 2006 సెప్టెంబరులో అత్యంత పెద్ద పరిమాణంలో ఉంది. అత్యంత దీర్ఘ కాలం పాటు ఉన్న రంధ్రం డిసెంబరు చివరి వరకూ ఉండిపోయింది. ఓజోన్ రంధ్రాన్ని శాస్త్రవేత్తలు 1985 లో కనుగొన్నారు. ఇది తదనంతర సంవత్సరాలలో పెరిగింది. వాతావరణంలోకి క్లోరోఫ్లోరోకార్బన్లు లేదా సిఎఫ్‌సిల ఉద్గారమే ఓజోన్ రంధ్రానికి కారణమని చెప్పవచ్చు. ఇవి ఓజోన్‌ను ఇతర వాయువులుగా మారుస్తాయి. 2019 లో, ఓజోన్ రంధ్రం గత ముప్పై ఏళ్ళలో అతి చిన్న స్థాయిలో ఉంది. వెచ్చని ధ్రువ స్ట్రాటోస్ఫియరు వలన ధ్రువ సుడిగుండం బలహీనపడటం దీనికి కారణం. ఇది ఓజోన్ నష్టానికి దారితీసే రసాయనిక చర్యలను ఎనేబుల్ చేసే 'ధ్రువ స్ట్రాటో ఆవరణ మేఘాలు' ఏర్పడటాన్ని తగ్గించింది.
అంటార్కిటికాలో (దక్షిణార్ధగోళంలో విస్తృత ప్రాంతం) వాతావరణ మార్పులను నియంత్రించడంలో ఓజోన్ క్షీణతకు ఆధిపత్య పాత్ర ఉందని కొన్ని శాస్త్రీయ అధ్యయనాలు సూచిస్తున్నాయి. స్ట్రాటోస్ఫియరులో ఓజోన్ పెద్ద మొత్తంలో అతినీలలోహిత వికిరణాన్ని గ్రహిస్తుంది. అంటార్కిటికాపై ఓజోన్ క్షీణత 6 °C వరకు స్థానిక స్ట్రాటోస్ఫియరులో శీతలీకరణకు కారణమవుతుంది. ఈ శీతలీకరణ, ఖండం చుట్టూ ప్రవహించే పశ్చిమ గాలులను (ధ్రువ సుడి) తీవ్రతరం చేసే ప్రభావాన్ని కలిగి ఉంటుంది. తద్వారా దక్షిణ ధ్రువం దగ్గర ఉన్న చల్లని గాలి బయటకు పోకుండా చేస్తుంది. తత్ఫలితంగా, తూర్పు అంటార్కిటిక్ మంచు పలక తక్కువ ఉష్ణోగ్రతల వద్ద ఉంటుంది. అంటార్కిటికాలోని పరిధీయ ప్రాంతాలు, ముఖ్యంగా అంటార్కిటిక్ ద్వీపకల్పం అధిక ఉష్ణోగ్రతలకు గురౌతాయి. ఇవి ద్రవీభవనం మరింత వేగంగా జరగడానికి కారణమౌతాయి. ఓజోన్ క్షీణత / మెరుగైన ధ్రువ సుడి ప్రభావం ఖండం యొక్క ఒడ్డున సముద్రపు మంచు ఇటీవల పెరగడానికి కారణమని మోడల్స్ సూచిస్తున్నాయి.
మూలాలు
వర్గం:ప్రపంచం వర్గం:భూగోళశాస్త్రం వర్గం:దక్షిణ గంగోత్రి వర్గం:అంటార్కిటికా వర్గం:ఈ వారం వ్యాసాలు
ధర్మవరం రామకృష్ణమాచార్యులు
ధర్మవరం రామకృష్ణమాచార్యులు (Dharmavaram Ramakrishnamacharyulu) (1853 - 1912) సుప్రసిద్ధ నటుడు, నాటక రచయిత, బహుభాషా పండితుడు. ఇతడు "ఆంధ్ర నాటక పితామహుడు"గా ప్రసిద్ధిగాంచాడు. ఇతడు సుమారు 30 కి పైగా స్వంత నాటకాలను రచించాడు. ధర్మవరం గోపాలాచార్యులు ఇతని పెద్దతమ్ముడు.
జననం, విద్యాభ్యాసం
వీరు పరీధావి నామ సంవత్సరం కార్తీక శుద్ధ ఏకాదశి దినమున కృష్ణమాచార్యులు, లక్ష్మమ్మ దంపతులకు ధర్మపురి అగ్రహారమున జన్మించారు. తండ్రివద్దనే ఆంధ్ర, సంస్కృత, కన్నడ భాషలు నేర్చుకున్నాడు.1870లో మెట్రిక్యులేషన్ పాసయ్యాడు. తాతగారి వద్ద రఘువంశము, చంపూరామాయణము, ప్రతాపరుద్రీయము చదివాడు. 1874లో ఎఫ్.ఏ. పరీక్షలోను, సెకండరీగ్రేడ్ ప్లీడర్‌షిప్ పరీక్షలోనూ ఉత్తీర్ణుడయ్యాడు.
ఈయాచార్యకవి యద్భుత మేధాశక్తి యెన్నో కళలను గ్రహించినది. ఆయుర్వేదము వీరు లెస్సగ నెఱుంగుదురు. అది వీరి వంశపారంపర్యముగ వచ్చు విద్య. నాడీపరీక్షలో నీయన సిద్ధహస్తులట. జ్యోతిశ్శాస్త్రమునను వీరి ప్రవేశము చాల గొప్పది. వారి నాటకములలో నిందులకు నిదర్శనములు పెక్కుగలవు. చదరంగము మాడుట యన్న వీరికి చెప్పరాని మక్కువ. నెలల తరబడి యనన్య మనస్కులై యాడుచుండువారని ప్రతీతి. అభినయశాస్త్రము వీరికి బరిచితము. డిబేటింగు సొసైటీ నొకటి స్థాపించి పలువురు పురప్రముఖులనందు సభ్యులుగా జేర్పించి 'షేక్సుపియరు ' నాటకములలో ముఖ్యపాత్రల నభినయించెడి వారు. ఆ సరసవినోదినీ సభ కు నాడు పెద్ద ప్రఖ్యాతి వచ్చినది. నాటకబృందముపై గల దొల్లిటి హేయభావము తొలగించిన దీసభయే. ఈ సభామూలమున నొకసారి 'ఆంధ్రకవిపండిత సంఘ సమ్మేళ ' మాచార్యులవా రతి విజృంభణముగా జరిపిరి. మఱొకసారి ఒంటిమిట్టలో వావిలికొలను సుబ్బారావుగారి 'ఆంధ్ర వాల్మీకి రామాయణ ' కృతిసమర్పణోత్సవమునకు వీరి నధ్యక్షులుగా నెన్నుకొనిరి. అప్పుడు వీరి 'పాదుకా పట్టాభిషేకము ప్రదర్శింపగా రూ. 1500 వచ్చినవి. అవి కోదండ రాముని కైంకర్యమునకే యర్పింప బడినవి. వీరి నాటకములకు బ్రజాసామాన్యములో గల గౌరవమునకిది మంచి తారకాణ. అంకములలోని కథ రంగములుగా విభజించుట వీరి నాటకములలోని క్రొత్తపద్ధతి. ఇది పాశ్చాత్య సంప్రదాయము. నాటకము విషాదాంతము చేయుట వీరి కనభీష్టము కాదు. 'సారంగధర ' ను జూచిన మనకది యవగతము. కాళ్ళు చేతులు విఱుగ గొట్టబడి సారంగధరుడు చనిపోయెను. అంతతో నాటకము సమాప్తము. మఱియొక సంప్రదాయముగల కవియైనచో నిది యిట్లు వ్రాసి యుండడు. ఇదియు నాంగ్లేయమే. సారంగధరునిపై నిందమోపిన చిత్రాంగిని విచారించుటకు రాజనరేంద్రుడొక న్యాయస్థానసభ చేసెను. అది సరిగ నినర్గసుందరముగ నుండి కృష్ణమాచార్యులు గారు గొప్ప న్యావాదియని సాక్ష్యమిచ్చు చున్నది.
ఉద్యోగం
కొంతకాలం ఆదోని తాలూకా కచేరిలో గుమాస్తాగా పనిచేశాడు. తరువాత బళ్లారి కంటోన్మెంట్ మెజిస్ట్రీట్ కోర్టులో వకీలుగా ప్రాక్టీసు పెట్టాడు.
అభిరుచులు
ఇతనికి సంగీతంలో, ఆయుర్వేదంలో, నాడీశాస్త్రంలో,జ్యోతిశ్శాస్త్రంలో,చదరంగంలో ప్రావీణ్యం ఉంది. కవితాశక్తిని అలవరచుకుని అష్టావధానాలు, శతావధానాలు చేశాడు.
రచనలు
పై రచనలలో మొదటిది మినహా మిగిలినవన్నీ నాటకరచనలే.
నాటకరంగం
1886లో బళ్లారిలో సరసవినోదిని సభ అనే నాటకసభను నెలకొల్పాడు. మొదట స్వప్నానిరుద్ధ అనే కన్నడ నాటకాన్ని ప్రదర్శించాడు. 1887లో చిత్రనళీయము అనే తెలుగునాటకాన్ని బళ్లారి పట్టణంలో మొదటిసారిగా ప్రదర్శించాడు. ఇతడు నాటకకర్తనే కాదు. నటుడు, దర్శకుడు కూడా. ఇతనికి సంగీతంలో ప్రవేశం ఉంది. పాటలు, పద్యాలకు రాగాలు తనే నిర్ణయించేవాడు. మోహన, జంఝాటి, కేదారగౌళ, కమాజు రాగాలంటే ధర్మవరం రామకృష్ణమాచార్యులకు ప్రీతి. రంగస్థలం మీద రాగయుక్తంగా పద్యాలను పాడే ఒరవడి రామకృష్ణమాచార్యులు తెచ్చిపెట్టిందే. ఇతడు దశరథ, బాహుళ, రాజరాజనరేంద్రుడు, చిరకారి, అజామిళ పాత్రలు అభినయించుటలో దిట్ట.
చిత్రనళీయము
వీరి నాటక చక్రములో 'చిత్రనళీయము ' మిన్నందిన ప్రఖ్యాతి గొన్నది. అందలి పద్య గద్యములు ప్రబంధములకు దీటు వచ్చినవి. అది ప్రదర్శించుట కొక పాటినటకుడు పనికిరాడు. సంపూర్ణమైన యర్థజ్ఞానము కలిగిన మరల నిట్టి కవిత్వము వ్రాయ గలనన్నవాడు వీరి నాటకములు నోట బట్టగలడు. తెలుగులో ననువాదములు రెండుమూడు తప్ప స్వతంత్ర నాటకములు రచించు నలవాటు నాటికి లేకుండుటచే బ్రాబంధిక వాసన వీరి నాటకములలో నననేల, ఆనాడు వ్రాసిన నలుగురైదుగురు కవుల నాటకములలో గూడ వెల్లి విరిసినది.
ఆచార్యులు గారి చిత్రనళీయము చూడుడు. ప్రథమాంకములో స్వయంవరరంగమున భారతిచేత దమయంతికి భుజంగ ప్రయతాదులైన యెన్ని ప్రాబంధిక వృత్తములతో జెప్పించెనో ! ఇప్పుడు బొత్తిగా నాట కములలో బద్యములను బరిహరింపవలయు ననుచున్నారు, అది యౌచితీపోషక మని - అటువంటి యిప్పుడు పృధ్వీవృత్తములు - మత్తకోకిలములు దృశ్యకావ్యములలో నుపయోగించుట యొకరకముగానుండును. నాటినటకులుకూడ సర్వసమర్ధులు ఇప్పు డిట్టివి యాడువారు నూటికి గోటికిని - ఇంచుమించుగా శ్రీనివాసరావుగారివి, కృష్ణమాచార్యులు గారివి కూడ బద్యనాటకప్రాయములు. అడుగడుగునకు బద్యము. తిరుపతి వేంకటకవులుల పాండవనాటకములలోను పద్యములపా లెక్కువయే. కానివారు కొంతశైలి తేలికపఱిచిరి.
చిత్రవళీయము చతుర్థాంకములో "శరద్రాత్రి" ని వారివారి యుపాలంభనములు యిరువదియైదు పద్యములలో నాచార్యులవారు వర్ణించి వైచిరి. నిజముగా నాపద్యము లే వసుచరిత్రాది ప్రబంధములకునందని యుదాత్తభావములు కలవి. భాషయు నట్టిదే. విరహ వ్యధావిధురుడైన బాహుకభూమికాధారి యొక్క పెట్టున నాపద్యములు చదువవలయునన్న డొక్క బ్రద్దలగును. నాటి నటకులు కాబట్టి చిత్రవళీయాదుల కంత ప్రఖ్యాతి ప్రజాసామాన్యములో గూడదీసికొని రాగలిగిరి. నటకులై ఖండాంతర ప్రసిద్ధిగాంచిన తాడిపర్తి రాఘవాచార్యులుగారికి మనఆచార్యులుగారు మేనమామ. వీరి నాటకపద్యములు చాలమందికి నోటికి వచ్చినవే యై యుండును. అయినను రెండుమచ్చు:
బళి రే కంటినిగంటి సప్తజలధి ప్రావేష్టితాఖండ భూ లలనాధీశ కిరీట వారిరుహరోలంబాయమాస ప్రభో జ్జ్వలితారిందమనూపురాత్త సదసేవాప్రీతగోత్రాధవున్ నళభూమీధవు నాశ్రితౌ ఘ కరుణా నవ్య ప్రభామాధవు
మూలాలు
వర్గం:తెలుగు రంగస్థల నటులు వర్గం:1853 జననాలు వర్గం:1912 మరణాలు వర్గం:తెలుగు నాటక రచయితలు వర్గం:బళ్ళారి వ్యక్తులు వర్గం:అనంతపురం జిల్లా నాటక రచయితలు వర్గం:అనంతపురం జిల్లా రంగస్థల నటులు
ఎస్. కాంతారావు
'''ఎస్. కాంతారావు''' శ్రీకాకుళం జిల్లాకు చెందిన క్రీడాకారుడు.
శ్రీకాకుళం జిల్లాకు చెందిన ఎస్‌.కాంతారావు జూలై 27 నుంచి ఆగస్టు 27వ తేదీ వరకు స్వీడన్‌లో జరుగనున్న 13వ ఫీనా వరల్డ్‌ మాస్టర్స్‌ స్విమ్మింగ్‌ ఛాంపియన్‌షిప్‌ పోటీలకు ఎంపికయ్యారు. ప్రస్తుతం ఎచ్చెర్లలో ఎ.ఆర్‌.కానిస్టేబుల్‌గా పనిచేస్తున్న ఎస్‌.కాంతారావు పోలాకి మండలం వనిత గ్రామానికి చెందినవాడు. సాధారణ రైతు కుటుంబానికి చెందిన కాంతారావు చిన్ననాటి నుంచి ఈతపై మక్కువ పెంచుకున్నాడు. తమ గ్రామం సమీపాన గల వంశధార నదిలో రోజూ స్నానానికి వెళ్తూ ఈత నేర్చుకున్నాడు. 1990లో విజయవాడలో జరిగిన రాష్ట్రస్థాయి గ్రామీణ ఈత పోటీల్లో తొలిసారిగా పాల్గొని 50 మీటర్లు, 100 మీటర్లు ఫ్రీ స్త్టెయిల్‌ విభాగంలో స్వర్ణ, రజత పతకాలను కైవసం చేసుకున్నాడు. అప్పటినుంచి రాష్ట్ర, జాతీయస్థాయి పోటీల్లో పాల్గొని పలు పతకాలు కైవసం చేసుకున్న కాంతారావు 1996లో క్రీడల కోటాలో ఎ.ఆర్‌. కానిస్టేబుల్‌గా ఉద్యోగం పొందాడు. కాంతారావు ప్రస్తుతం ఓ పక్క ఉద్యోగ విధులు నిర్వహిస్తూనే క్రమం తప్పక ఈత సాధన చేస్తూ పలువురికి శిక్షణ ఇస్తున్నాడు. ఇతని శిక్షణలో పలువురు జాతీయస్థాయి ఈత పోటీల్లో రాణిస్తూ వస్తున్నారు.
మూలాలు
వర్గం:శ్రీకాకుళం జిల్లా క్రీడాకారులు
ఐఆర్‌ఎన్‌ఎస్‌ఎస్-1సీ ఉపగ్రహం
ఈ నావిగేషన్ ఉపగ్రహ ప్రయోగ వరుస క్రమంలో మొదట 2013 జూలైలో ఐఆర్ఎన్ఎస్ఎస్-1ఏ ఉపగ్రహాన్ని, 2014 ఏప్రిల్ లోఐఆర్ఎన్ఎస్ఎస్-1బి ఉపగ్రహాన్ని అంతరిక్షంలో ప్రవేశపెట్టారు. ఐఆర్ఎన్ఎస్ఎస్-1ఏ ఉపగ్రహాన్ని పిఎస్ఎల్ వి-సీ22 అను ఉపగ్రహ వాహకనౌక ద్వారా, ఐఆర్ఎన్ఎస్ఎస్-1బి ఉపగ్రహాన్నిపిఎస్‌ఎల్‌వి-సీ24 ఉపగ్రహ వాహకనౌక ద్వారా కక్ష్యలో ప్రవేశ పెట్టడం జరిగింది.
ఐఆర్ఎన్ఎస్ఎస్-1సీ నిర్మాణ వివరాలు
ప్రయోగ సమయంలో, ఇంధన సమేతంగా ఐఆర్ఎన్ఎస్ఎస్-1సీ ఉపగ్రహం బరువు 1425.4కిలోలు. ఈఉపగ్రహం యొక్క సౌష్టవనిర్మాణంలో, పొందికలో, ఉపకరణాల అమరికలో అంతకు ముందు నిర్మించి, కక్ష్యలోకి పంపిన ఐఆర్ఎన్ఎస్ఎస్-1ఏ,, ఐఆర్ఎన్ఎస్ఎస్-1బి ఉపగ్రహాలను పోలి ఉంటుంది. ఐఆర్ఎన్ఎస్ఎస్-1సీ ఉపగ్రహం భౌతిక కొలతలు 1.58 మీటర్లు x 1.50 మీటర్లు x 1.50మీటర్లు. ఈ ఉపగ్రహ జీవితకాలం 10 సంవత్సరాలు.
ఉపగ్రహంలోని ఉపకరణాలు/పేలోడులు
ఉపగ్రహం రెండురకాల ఉపకరణాల సమూదాయాన్నికలిగి ఉంది.అందులో ఒకటి దిక్సూచి (navigation payload) సంబంధించింది. రెండవది రేంజింగ్ (ranging) ఉపకరణాలు కలిగి ఉన్నాయి. నావిగేషన్ కు సంబంధించిన ఉపకరణాలు కలిగిన విభాగం ఓడల/నౌకల, విమాన తదితర యానాలకు సంబంధించిన దిక్సూచి సమాచారాన్ని వినియోగదారులకు పంపిణి చేస్తుంది.నావిగేషన్ కు సంబంధించిన ఉపకరణాలు L5- బ్యాండ్ (1176.45MHZ), S-బ్యాండ్ (2492.028 MHZ ) లో పనిచేస్తాయి. నావిగేషన్ కు సంబంధించిన ఉపకరణాలలో అత్యంత కచ్చితమైన సమయాన్ని చూపించే రుబీడియం పరమాణు గడియారం అమర్చబడింది.
రేంజింగ్ (ranging) ఉపకరణాలభాగం C-బ్యాండ్ ట్రాన్స్‌పాండరును కల్గి, ఉపగ్రహం యొక్క కచ్చితమైన రేంజిని తెలుపుతుంది. ఇదిభూమిపై దిశానిర్దేశం అందించగల ప్రాంత పరిధిని నిర్ధారిస్తుంది. లేజరు రేంజింగుకై కార్నర్ క్యూబ్ రెట్రోరేఫ్లేక్టరును ఐఆర్ఎన్ఎస్ఎస్-1సీలో పొందుపరచారు. ఉపగ్రహం రెండు వైపుల రెండు సౌరపలకలను అమర్చారు. ఇవి 1660 వ్యాట్ ల విద్యుత్తును ఉత్పత్తి చేస్తాయి.దీనికి 90 అంపియర్ అవర్ సామర్ధ్యమున్న లిథియం-అయాన్ బ్యాటరిని అనుసంధానించారు. ఉపగ్రహం 440 న్యూటను శక్తిగల అపోజి మోటరును, 22 న్యూటను శక్తిగల 12 థ్రస్టరులను కలిగి ఉంది. ఐఆర్‌ఎన్‌ఎస్‌ఎస్ పూర్తి వ్యవస్థ భూతల, ఆకాశ, సాగరాల్లో దిక్సూచి సేవలందిస్తుంది. విమానాలు, ఓడల గమనాన్ని ఎపటికప్పుడు పర్యవేక్షించేందుకు ఉపయోగపడుతుంది. విపత్తుల సమయంలో బాధితులకు సహాయకారిగా పనిచేస్తుంది. భారతదేశం చుట్టూ 1,500 కి.మీ దాకా విస్తరించిన ప్రాంతంలో సేవలందిస్తుంది. ==ఐఆర్‌ఎన్‌ఎస్‌ఎస్ వ్యవస్థ వలన అందుబాటులోకి వచ్చు సేవలు == ఇప్పటివరకు అమెరికా (జీపీయస్), రష్యా (గ్లోనాస్), ఐరోపా (గెలీలియో), చైనా (బేయ్‌డోవ్), జపాన్ (క్వాసీజెనిత్) లు మాత్రమే స్వంత నావిగేషన్ వ్యవస్థలను కలిగి ఉన్నాయి. త్వరలో భారతదేశంకూడా వాటి వరుసలో చేరబోతున్నది
ఉపగ్రహ ప్రయోగ వివరాలు
ఐఆర్ఎన్ఎస్ఎస్-1సీ ఉపగ్రహాన్ని ఆంధ్రప్రదేశ్ రాష్ట్రంలోని, నెల్లూరు జిల్లాలోని, శ్రీహరికోటలో ఉన్నటువంటి సతీష్ ధావన్ అంతరిక్ష కేంద్రం లోని, మొదటి ప్రయోగ వేదిక నుండి ప్రయోగించారు. పిఎస్ఎల్ వి-సీ26 అను XLశ్రేణికి/రకానికి చెందిన ఉపగ్రహ వాహక నౌక ద్వారా ఐఆర్ఎన్ఎస్ఎస్-1సీ ఉపగ్రహాన్ని ప్రయోగించారు. ఉపగ్రహాన్ని 2014 అక్టోబరు 16, గురువారం నాడు భారతీయ కాలమాన ప్రకారం 01:32గంటలకు ప్రయోగించి, విజయ వంతంగా కక్ష్యలోకి పంపారు. ఉపగహ వాహకనౌక వేదిక నుండి బయలు దేరిన 20 నిమిషాలతరువాత, విజయవంతంగా ఉపగ్రహాన్ని కక్ష్యలో ప్రవేశపెట్టింది. 499.63కిమీ ఎత్తులో, 9.604 కి.మీ/సెకను వేగంతో ఉపగ్రహం కక్ష్యలోకి నెట్టబడింది. ఇది పిఎస్‌ఎల్‌వి వాహకశ్రేణికి చెందిన, వరుస విజయాల్లో 27వ విజయవంతమైన ప్రయోగం. మొదట 282.56 కి, మీ పెరిజీ,20,670 కి.మీ అపొజి దూరంతో భూఅనువర్తిత బదిలీ కక్ష్యలో ప్రవేశ పెట్టబడిన ఉపగ్రహన్ని తరువాత, భూస్థిర కక్ష్యలోకి బదిలీ చేసారు.
మూలాలు/ఆధారాలు
వర్గం:కృత్రిమ ఉపగ్రహాలు వర్గం:ఇస్రో తయారుచేసిన ఉపగ్రహాలు వర్గం:ఇస్రో ప్రయోగించిన ఉపగ్రహాలు వర్గం:ఐఆర్‌ఎన్‌ఎస్‌ఎస్ ఉపగ్రహాలు
ఆశ్వయుజ బహుళ అష్టమి
ఆశ్వయుజ బహుళ అష్ఠమి అనగా ఆశ్వయుజమాసములో కృష్ణ పక్షము నందు అష్టమి తిథి కలిగిన రోజు.
మరణాలు
2007
మూలాలు
వర్గం:ఆశ్వయుజమాసము
కలగ యాకోబు
కలగ యాకోబు సెయిలింగ్ క్రీడాకారుడు.
జీవిత విశేషాలు
కలగ యాకోబు శ్రీకాకుళం జిల్లా వలాసకు చెందిన మత్స్యకారుల కుటుంబానికి చెందినవాడు. ఆయన తల్లిదండ్రులు అన్నమ్మ, కామయ్యలు. చిన్నవ్పటి నుంచి చేవలు వట్టడం, ఈతకు పెళ్లడం ఆయనకు యిష్టం. మత్స్యకారుల కుటుంబానికి చెందినందువల్ల ఆయనకు సముద్రంలో సెయిలింగ్ చేయడం అలవాటుగా మారింది. సెయిలింగ్ చేసేటప్పుడు వ్రతికూల వరిస్థితుల్లోనూ ముందుకు సాగడం యాకోబుకు అలపాటు. ఈ ధైర్యపేు అతనికి ఆర్మీలో ఉద్యోగం సంపాదిరచివెట్టింది. 1995లో హైదరాబాదు‌లోని ఆర్టిలరీ సెంటర్‌కు వచ్చిన యాకోబుకు తొలిసారి పాటర్‌ స్పోర్ట్స్‌ అంటే ఏంటో తెలిసింది. 2002 నుంచి హుస్సేన్‌ సాగర్‌లో యాకోబు ప్రాక్టీస్‌ చేసేవాడు. 2008లో చెన్నైలో జరిగిన జాతీయ హోబి ఛాంవియన్‌షివ్‌లో యాకోబు. సంజీప్‌తో కలిసి స్వర్ణం గెలిచి అందరి దృష్టిలో వడ్డాడు. 2009లో చెన్నైలో 420 క్లాస్‌లో గిరీశంతో కలిసి కాంస్యం సాధించాడు. 2010లో చెన్నైలో జరిగిన 420 క్లాస్‌ పోటీల్లో మరోసారి రాజీప్‌తో కలిసి స్వర్ణం సాధించాడు. ఐతే యాకోబ్‌ కెరీర్‌లో గుర్తుండిపోయే విజయం ఖతార్‌లోని దోహాలో జరిగిన సెయిల్‌ ద గల్ఫ్‌ ఛాంవియన్‌షివ్‌. 2010లో జరిగిన ఈ పోటీల్లో అతను రాజీప్‌తో కలిసి రజతం గెలిచాడు. స్వస్థలం శ్రీకాకుళం అయినా వ్రస్తుతం ఒరిస్సాలోని బరంవురంలో ఉంటున్నాడు. ఆయనకు కోచ్‌లు పెూరె, గిరీష్‌లు తీర్చిదిద్దారు.
సాహసం
2006 విశాఖలో ఆసియా సెయిలింగ్‌ క్రీడల సెలెక్షన్స్‌ లలో వివరీతమైన గాలులు వచ్చాయి. పోటీ కోసం పెళ్ళిన వాళ్లు చాలామంది వెనక్కి వచ్చేస్తున్నారు. గాలి పేగం 36 నాట్స్‌ దాటింది. ఈ వరిస్థితుల్లో సెయిలింగ్‌ చేయడం చాలా వ్రమాదం. అందరికి పెనక్కి వచ్చేయమని సంకేతాలు అందాయి. కానీ సగం దూరం పెళ్ళిన అతను మాత్రం ఈ గాలిని లెక్క చేయలేదు. రేసును వూర్తి చేసేదాకా వదల్లేదు. కానీ మరో నిమిషంలో ఒడ్డును చేరుకుంటాడనగా ఒక్కసారిగా అలలు అతన్ని కమ్మేశాయి. వడవను నియంత్రిరచే తాడు అతని పెుడకు చుట్టుకుంది. చనిపోయానేపెూ అని అతను అనుకున్నాడు. అయినా ఎట్టకేలకు అతను ఒడ్డును చేరి అందరి చేత శభాష్‌ అనిపించుకున్నాడు. ఈ ఒక్క సంఘటన చాలు అతనిలో వట్టుదలను చెవ్పడానికి. ఈ వట్టుదలతోనే అతను సెయిలింగ్‌లో సత్తా చూపాడు. హుస్సేన్‌సాగర్‌లో జరిగిన జాతీయ సెయిలింగ్‌ ఛాంఫియన్‌షివ్‌లో యాకోబ్‌ హోబి 16 క్లాస్‌ విభాగంలో రాజీప్‌తో కలిసి రజతం సాధిరచి సత్తా చాటాడు. బోటులో హెల్మ్‌ (కెవ్టెన్‌) స్థానంలో ఉండి విజయంలో కీలకపాత్ర పోషించాడు.
ఇతర లింకులు
వర్గం:తెలుగువారిలో నావికులు వర్గం:శ్రీకాకుళం జిల్లా క్రీడాకారులు
అనేకల్ రైలు ప్రమాదం
బెంగుళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది బెంగుళూరు రైల్వే స్టేషను, ఎర్నాకుళం రైల్వే స్టేషను మధ్య నడుస్తుంది. ఈ రైలు 2015 ఫిబ్రవరి 13 న 7.10 గంటలకు బెంగుళూరు నుండి ఎర్నాకుళం ప్రయాణంలో వెళ్ళుతూండగా బెంగళూర్ పట్టణంలోని కర్ణాటక పట్టణ జిల్లాలోని అనేకల్ వద్ద తొమ్మిది బోగీలు పట్టాలు తప్పాయి. ఈ ప్రమాదంలో 10 మంది మరణించారు, 150 మందికి గాయాలయినాయి.
ప్రమాదం
భారతీయ రైల్వేలు ఆధ్వర్యంలో నడుపుతున్న బెంగుళూరు సిటీ - ఎర్నాకుళం ఇంటర్‌సిటీ సూపర్‌ఫాస్ట్ ఎక్స్‌ప్రెస్ (రైలు నెం. 12677) యొక్క తొమ్మిది బోగీలు, గం.7:35 ని.ల స్థానిక సమయంలో, మూలగొండపల్లి, చంద్రాపురం సమీపంలోని బిదారేగేర్ ప్రాంతంలో అనేకల్ సమీపంలో పట్టాలు తప్పాయి. ఈ ప్రమాదం ఒక ఇరుకైన రైలుమార్గంలో జరిగింది. ప్రయాణీకులు 3 నుండి 5 సెకన్లలో ఈ ప్రమాదం విషయం తెలుసుకున్నారు, వారు ప్రయాణిస్తున్న రైలు పెద్ద ప్రమాదంలో చిక్కుకున్నదని భావించారు. ఆ తరువాత రైలు ఒక పెద్ద క్రాష్‌తో ఒక్కసారిగా పెద్ద కుదుపుతో ఆగిపోవడం గమనించారు. రైలు డి9 భోగీ (కంపార్ట్మెంట్) డి8 లోకి చొచ్చుకు పోయింది, డి8 (కంపార్ట్‌మెంట్) బోగీ మొదటి 4 వరుస సీట్లను తుత్తినియలు (ధ్వసం) చేసింది. చాలామంది ప్రయాణికులు డి8 భోగీలో చిక్కుకుపోయారు, కొందరు మరణించారు.
రెస్క్యూ, పునరుద్ధరణ
రైలు ప్రమాదం ప్రత్యక్షంగా చూసిన వారి దగ్గర నుండి కర్ణాటక పోలీసులు, అగ్నిమాపక విభాగాలు వారికి డజన్ల కొద్దీ ఫోన్ కాల్స్ వెళ్ళాయి. కర్ణాటక అగ్నిమాపక విభాగం, స్వచ్ఛంద రెస్క్యూ కార్మికులు ప్రమాదం జరిగిన ప్రాంతానికి నిమిషాల్లోనే వచ్చారు, భోగీల (కోచ్‌ల) నుండి ప్రయాణీకుల ప్రాణాలను కాపాడేందుకు బయటకు లాగడం ప్రారంభించారు.
ఇన్వెస్టిగేషన్
రైలు ప్రమాదం జరగడానికి కారణం ఈ రైలు ప్రయాణించే మార్గము లోని రైలు పట్టాలపై ఆ సమయంలో కంకర లేదని ఈ నివేదిక పేర్కొంది. ఈ ప్రమాదం రైల్వే ఇంజనీర్లు (ట్రాక్ పర్యవేక్షకులు) వలన జరిగిందని, వీరు ఇంతకు ముందు అక్కడ విరిగిన రైలుపట్టా చోటుచేసుకున్న ప్రాంతంల్లో వేగం పరిమితిని ఎత్తివేసేందుకు అనుమతించారని, అందువల్ల ప్రమాదం జరిగిందని రాబోయే ప్రాథమిక నివేదిక కోసం ఒక (ప్రారంభ) ముందస్తు ప్రెస్ రిపోర్ట్ లో పేర్కొంది.
ఈ రైలు ప్రమాదం రైలుపట్టా విరగడం వలన జరిగిందని, రైల్వే భద్రత కమిషనర్ ద్వారా 2015 మార్చి 17 సం.లో ఒక ప్రాథమిక నివేదిక జారీ చేయబడింది. ఒక రైల్వే ట్రాక్ కార్మికుడు ప్రమాదం జరగడానికి ఒక అరగంట ముందు రోజువారీ తనిఖీలో భాగంగా, రైలు మార్గము పరీక్ష చేయడం జరిగిందని, రైలుమార్గములో స్పష్టమైన లోపాలు లేదా కంకర లేకపోవడం లోపం అనేది అతనికి కనిపించలేదు. ఈ ప్రమాదం వలన ₹ 1.11 కోట్ల వరకు రైల్వేకు నష్టం వాటిల్లిందని భారతీయ రైల్వేలు నమోదు చేసింది.
జనవరి 2016 సం.లో ఒక వార్తా నివేదిక ప్రకారం, నవంబరు 2015 నాటికి రైలు భద్రతా కమిషనర్ (సిఆర్ఎస్) సతీష్ కుమార్ మిట్టల్ రైల్వే బోర్డుకు తుది నివేదిక పంపారని రైల్వేలకు చెందిన ఒక అధికారి పేర్కొన్నారు. ఆ నివేదిక ఇంకా ఆ సమయంలో బహిరంగంగా లేదు కాబట్టి, లోకో-పైలట్ (రైలు డ్రైవర్), ప్రయాణీకుల కోచ్‌లను నిర్వహిస్తున్న కోచ్ ఫ్యాక్టరీ మీద , అపరాధభావంతో సీనియర్ విభాగం ఇంజనీరు పైన ప్రధానంగా నింద ఉంచడం జరిగింది.
తుది నివేదిక ప్రకారం ప్రమాద సమయంలో ఈ రైలు గంటకు కనీసం 80 కిలోమీటర్ల (50 మైళ్ళు) వేగంతోను, గంటకు 100 కిలోమీటర్ల (62 మైళ్ళు) స్పీడ్ పరిమితి కంటే తక్కువగా, ప్రయాణం చేస్తోందని పేర్కొంది. ఈ నివేదికలో కేవలం 42 మందికి గాయాలయినట్లు, 9 మంది మరణించినట్లు పేర్కొన బడింది.
ఈ రైలు ప్రమాదం జరగడానికి ముఖ్యంగా సెక్షన్ ఇంజినీర్ దోషం అధికమని అభియోగం మోపబడింది, ఎందుకంటే ఈ రైలు ప్రమాదం జరిగిన చోటు నుండి కొన్ని అడుగులు దూరంలోనే మరొక రైలు పగుళ్లను మరమ్మతు చేశారు, అతను ట్రాక్ విభాగంలో పూర్తి వేగంతో రైలు వేగవంతంగా నడిచేందుకు అనుమతి ఇచ్చాడు. మొదటి పగులు, మరమ్మత్తు ప్రమాదం ముందు రోజు పూర్తి చేయడం జరిగింది. సెక్షన్ ఇంజనీర్ రైలుపట్టా మరమ్మత్తు తర్వాత 24 గంటల సమయం లోపలనే ట్రాక్ విభాగంలో అతను పూర్తిస్థాయి వేగంతో రైలు ప్రయాణించేందుకు అనుమతినిచ్చాడు. అందువలన సెక్షన్ ఇంజినీర్, తప్పిదము అధికమని భావించారు.
అదేవిధముగా, భోగీలు అడుగుభాగం తుప్పుపట్టి, బలహీనపడే అవకాశం ఉండే విధంగా మారడానికి కారణమని, ఇది ప్రమాద తీవ్రతకు దోహదపడింది కాబట్టి, కోచ్‌లు తయారు చేసిన 'కోచ్ ఫ్యాక్టరీ  మీద కూడా తప్పిదములో భాగం ఉందని ఆరోపించబడింది. అలాగే సంఘటన జరిగినందుకు వేగంగా తదుపరి ప్రతిచర్యలు సరయిన సమయంలో ఉండకపోవడం వలన లోకో-పైలట్ మీద కూడా ఆరోపించారు. ఈ ప్రమాదానికి నిందితుడిగా బాధ్యుడిని చేయడం మీద, లోకో-పైలట్‌కు ప్రాతినిధ్యం వహిస్తున్న కార్మిక సంఘం అయినటువంటి ఆల్ ఇండియా లోకో రన్నింగ్ స్టాఫ్ అసోసియేషన్ , తీవ్రంగా అభ్యంతరం వ్యక్తం చేసింది. ప్రమాద సమయంలో, రైలును గంటకు 63 కి.మీ. వేగంతో, పరిమితి కంటే తక్కువ వేగంతో ప్రయాణిస్తున్నదని పరిగణిస్తున్నందున, డ్రైవర్ సంఘటనకు ఎలాంటి బాధ్యత వహించనవసరం లేదని అసోసియేషన్ వారు తెలియజేసారు. అలాగే రైలుమార్గములోని ట్రాక్ పైన కంకర వలన ప్రమాదం జరగలేదని కూడా వారు తెలిపారు.
బయటి లింకులు
వర్గం:2015 రైల్వే ప్రమాదాలు వర్గం:2015 భారతదేశంలో వైపరీత్యాలు వర్గం:కర్ణాటక రైలు రవాణా వర్గం:భారతీయ రైల్వేలు ప్రమాదాలు, సంఘటనలు వర్గం:కర్ణాటక విపత్తులు వర్గం:కర్ణాటక చరిత్ర వర్గం:భారతీయ రైల్వేలు వర్గం:ఫిబ్రవరి 2015 సంఘటనలు
దక్షిణ మధ్య రైల్వే ప్యాసింజర్ రైళ్ళు జాబితా
మూలాలు
వర్గం:భారతీయ రైల్వేలు సంబంధిత జాబితాలు వర్గం:భారతీయ రైల్వేలు
ఆశ్వయుజ బహుళ నవమి
ఆశ్వయుజ బహుళ నవమి అనగా ఆశ్వయుజమాసములో కృష్ణ పక్షము నందు నవమి తిథి కలిగిన రోజు. right|thumb|100px|అందె వేంకటరాజము
సంఘటనలు
2007
మరణాలు
2007
మూలాలు
వర్గం:ఆశ్వయుజమాసము
రామన్నగూడెం (నర్సింహులపేట)
రామన్నగూడెం తెలంగాణ రాష్ట్రం, మహబూబాబాదు  జిల్లా, నరసింహులపేట మండలం లోని రెవెన్యూయేతర గ్రామం.
ఇది మండల కేంద్రమైన నరసింహులపేట నుండి 5 కి. మీ. దూరం లోను, సమీప పట్టణమైన ఖమ్మం నుండి 53 కి. మీ. దూరంలోనూ ఉంది.
విద్యా సౌకర్యాలు
గ్రామంలో ఒక ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి రేపోనిలోను, మాధ్యమిక పాఠశాల నరసింహులపేటలోనూ ఉన్నాయి. సమీప జూనియర్ కళాశాల నర్సింహులుపేట్లోను, ప్రభుత్వ ఆర్ట్స్ / సైన్స్ డిగ్రీ కళాశాల మరిపెడలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఖమ్మంలో ఉన్నాయి.సమీప వృత్తి విద్యా శిక్షణ పాఠశాల తొర్రూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు ఖమ్మంలోనూ ఉన్నాయి.
ప్రభుత్వ వైద్య సౌకర్యం
పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. డిగ్రీ గల డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో వ్యవసాయ పరపతి సంఘం ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
జయపురంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, ప్రత్తి, మిరప, బొప్పాయి
దేవాలయాలు
గ్రామములో ఒక కృష్ణ మందిరం, ఒక ఆంజనేయస్వామి ఆలయం ఉన్నాయి.
మూలాలు
వర్గం:తెలంగాణ జిల్లాల శివారు గ్రామాలు
తెలంగాణ శాసనసభ సభ్యుల జాబితా (2018)
alt=|ఎడమ|thumb|300x300px|తెలంగాణ శాసన సభ alt=|center|thumb|300x300px|తెలంగాణ 2018 శాసనసభ ఎన్నికల ఫలితాలు
మూలాలు
వర్గం:తెలంగాణ వర్గం:జాబితాలు వర్గం:తెలంగాణకు సంబంధించిన జాబితాలు వర్గం:తెలంగాణ శాసన సభ్యులు (2018)
కబడ్డీ
కబడ్డీ (చెడుగుడు) ఒక స్పర్శాగత  జట్టు ఆట. జుట్టుకు ఏడుగురు ఆటగాళ్ళుంటారు. ఆట లక్ష్యం "రైడర్" గా పిలువబడే  స్పర్ధి, కోర్టులోని ప్రత్యర్థి జట్టు భాగంలోకి కబడ్డీ, కబడ్డీ  అని శ్వాసతీసుకోకుండా పలుకుతూ అవతల జట్టుభాగంలోకి వెళ్లి, వీలైనంత ఎక్కువ మందిని  తాకడం, వారి పట్టుకోబోతే తప్పించుకుని స్వంత జట్టు భాగంలోకి తిరిగి రావడం. రైడర్ తాకిన ప్రతి ఆటగాడివలన పాయింట్లు లభిస్తాయి. అయితే ప్రత్యర్థి జట్టు రైడర్‌ను ఆపితే ఒక పాయింట్ సంపాదిస్తుంది. తాకిన ఆటగాళ్లు, రైడర్ పట్టుబడినా వారు ఆట బయటకు వెళ్లాలి. పాయింట్ సంపాదించినపుడు బయటకు వెళ్లిన ఆటగాళ్లు మరల ఆటలోకి వస్తారు.
ఇది భారత ఉపఖండం, ఇతర ఆసియా దేశాలలో ప్రసిద్ది చెందింది. పురాతన భారతదేశ చరిత్రలో కబడ్డీ గురించిన వివరాలున్నా, ఈ ఆట 20 వ శతాబ్దంలో పోటీ క్రీడగా ప్రాచుర్యం పొందింది. ఇది బంగ్లాదేశ్ జాతీయ క్రీడ. ఆంధ్రప్రదేశ్, బీహార్, హర్యానా, కర్నాటక, కేరళ, మహారాష్ట్ర, ఒడిషా, పంజాబ్, తమిళనాడు, తెలంగాణ, ఉత్తరప్రదేశ్ మొదలైన   భారత రాష్ట్రాల  క్రీడ.
కబడ్డీలో రెండు ప్రధాన విభాగాలు ఉన్నాయి. " పంజాబీ కబడ్డీ " అనేది వృత్తాకార మైదానంలో ఆరుబయట ఆడతారు. దీనిని "సర్కిల్ స్టైల్" అని కూడా పిలుస్తారు. "ప్రామాణిక శైలి" ఆట  పైకప్పుగల క్రీడలమైదానంలో  దీర్ఘచతురస్రాకార కోర్టులో ఆడతారు. ప్రధాన వృత్తిపర పోటీలు, ఆసియా క్రీడలు వంటి అంతర్జాతీయ పోటీలలో ప్రామాణిక శైలి వాడతారు.
ఆట విధానం
తరువాత రెండవ జట్టు నుండి ఒక ఆటగాడు మొదటి జట్టులోని ఇదేవిధంగా వచ్చి కొందర్ని ఔట్ చేసి వెళ్ళిపోతాడు. ఒక ఆటగాడు ఒకసారి ఏడుగురినీ ఔట్ చేస్తే ఏడు మార్కులతో సహా రెండు బోనస్ మార్కులు కూడా వస్తాయి. విరోధి జట్టులోని ఏడుగురు ఒక గొలుసు మాదిరిగా ఏర్పటి కూత పెడుతున్న ఆటగాన్ని తిరిగి వెనకకి పోకుండా ఆపాలి.
ఆట పూర్తి అయిన తరువాత ఏవరికి ఎక్కువ మార్కులు వస్తే ఆ జట్టు గెలిచినట్లుగా నిర్ణయిస్తారు.
చరిత్ర
కబడ్డీ అనే పదానికి వ్యుత్పత్తిగా కొందరు మూల ద్రావిడ పదాలయిన "కై"(చేయి) "పట్టి" నుంచీ వచ్చిందనీ, చేతులు పట్టుకుని ఆడే ఆట, లేక చేతులను కలిపి కూర్చిన దండ అని అర్థం చెబుతారు. అయితే దీనికి ప్రామాణికత లేదు.ఆంధ్రప్రదేశ్, పంజాబ్ రాష్ట్రాలలో బాగా ప్రాచుర్యం పొందినది. భారత కబడ్డీ సమాఖ్య 1950 సంవత్సరంలో స్థాపించబడింది. 1979లో ఈ ఆట జపాన్ దేశంలోకి ప్రవేశపెట్టారు.
కబడ్డీ మొదటిసారిగా చైనాలో జరిగిన 1990 ఆసియా క్రీడలలో ప్రవేశపెట్టబడింది.అప్పటి నుండి 2006 వరకు మనదేశం ఈ ఆటలో ప్రపంచ విజేతలుగా నిలిచారు. ప్రముఖ కబడ్డీ క్రీడాకారులు రాహుల్ చౌదరి అనూప్ కుమార్ ప్రదీప్ నర్వాల్ అజయ్ తకుర్ జాస్విర్ సింగ్ సందీప్ నర్వాల్ దీపక్ నివ్స్ హూడా మన్జీత్ చిల్లర్ మోహిత్ చిల్లర్ సురేంద్ర నద రాకేష్ కుమార్
బయటి లింకులు
వర్గం:తెలుగు సాంప్రదాయిక ఆటలు వర్గం:జట్టు క్రీడలు వర్గం:ఆసియా క్రీడలు వర్గం:కబడ్డీ
ఖోఖో
thumb|ఖోఖో ఆడుతున్న పిల్లలు ఖో ఖో (Kho kho) భారత ఉపఖండంలో ఆడే సాంప్రదాయక ఆట. ఇది పన్నెండు మంది ఆటగాళ్ళతో ఆడే జట్టు క్రీ
చరిత్ర
ఖోఖో యొక్క పుట్టుక గురించి కచ్చితమైన సమాచారం లేదు. కానీ చరిత్రకారులు ఇది పరిగెత్తి పట్టుకోవటం నుండి ఉద్భవించిందని భావిస్తారు. ప్రస్తుత మహారాష్ట్ర ప్రాంతములో ఉద్భవించిందని భావిస్తున్న ఈ ఆటను పూర్వము రథాలతో ఆడేవారు. దీన్ని రథేరా అని పిలిచేవారు.
20వ శతాబ్దపు తొలినాళ్లలో ఖోఖోను క్రమబద్దీకరించేందుకు నియమాలు తయారుచేశారు. 1914లో పూనా జింఖానాలో ఖోఖోకు నియమాలు తయారుచెయ్యటానికి ఒక కమీటీ ఏర్పడినది. మొట్టమొదటి సారిగా ఖోఖోకు సంబంధించిన నియమావళిని 1924లో బరోడా జింఖానా ప్రచురించింది. 1959-60లో మొట్టమొదటి జాతీయస్థాయి ఖోఖో పోటీలు విజయవాడలో నిర్వహించారు. భారతదేశంలో భారతీయ ఖోఖో సమాఖ్య 37 రాష్ట్రాలు, ప్రాంతాలను సభ్యులుగా చేర్చుకొని జాతీయస్థాయిలో, ఆసియా ఖండపు స్థాయిలో ఖోఖో క్రీడలను నిర్వహిస్తుంది.
అట వివరణ
ప్రతి జట్టు 12 క్రీడాకారులు కలిగి, కానీ మాత్రమే 9 క్రీడాకారులు రంగంలో పడుతుంది. వారిదే చేజింగ్ కలిగి, 9 నిమిషాల ప్రతి మలుపులు అమలు, ప్రతి ఇన్నింగ్లోతో రెండు ఇన్నింగ్స్ ఉంటుంది. వన్ జట్టు / సరసన ముఖాలలో ప్రక్కనే సభ్యులతో కోర్టు మధ్యలో ప్రాకుతాడు వరుసగా కూర్చుంటుంది. రన్నర్స్ \, చి,. ఒక సమయంలో ఫీల్డ్, 3, ట్యాగ్ / రంగంలో అన్ని ప్రత్యర్థులు కార్చు తక్కువ సమయం పడుతుంది ఆ జట్టు nkto, విజయాలు. ప్రతి చివర ఒక పోల్ ఉంది, రన్నర్ మలుపుల శస్త్రచికిత్స పద్ధతిలో కూర్చొని ఇద్దరు ఆటగాళ్ల మధ్య వెళ్ళే కానీ వేటగాడు పరిగెడుతుండగా వెనక చెయ్యి, క్రీడాకారుల మధ్య వెళ్ళడానికి అనుమతి లేదు. కానీ వేటగాడు పోల్ వెళ్లి టచ్, తిరిగి వెళ్ళండి లేదా ఇతర వైపు వెళ్ళే.
మూలాలు
వర్గం:తెలుగు సాంప్రదాయిక ఆటలు వర్గం:జట్టు క్రీడలు
ఆశ్వయుజ బహుళ ఏకాదశి
ఆశ్వయుజ బహుళ ఏకాదశి అనగా ఆశ్వయుజమాసములో కృష్ణ పక్షము నందు ఏకాదశి తిథి కలిగిన రోజు.
సంఘటనలు
2007
మరణాలు
2007
మూలాలు
వర్గం:ఆశ్వయుజమాసము
నేనుసైతం (సినిమా)
నేనుసైతం, 2004 జూన్ 18న విడుదలైన తెలుగు సినిమా. భారత్ ప్రొడక్షన్స్ బ్యానరులో ధవళ సత్యం దర్శకత్వం వహించిన ఈ సినిమాలో మాదాల రవి, గుర్లిన్ చోప్రా, మాదాల రంగారావు, చంద్రమోహన్ నటించగా, టి.వి.యస్. రాజు సంగీతం సమకూర్చాడు.
స్పందన
వాణిజ్యపరంగా విజయవంతమైన ఈ సినిమా మాదాల రవి తొలి నటనకు అవార్డులు కూడా వచ్చాయి.
పాటలు
ఈ సినిమాకి టి.వి.యస్. రాజు సంగీతం సమకూర్చగా, డా. సి. నారాయణరెడ్డి, వేటూరి, సుద్దాల అశోక్ తేజ, అదృష్ట దీపక్, ధవళ సత్యం తదితరులు పాటలు రాశాడు. ఎస్.పి. బాలసుబ్రహ్మణ్యం, మనో, ఎస్. పి. చరణ్, కౌసల్య, నిష్మ మొదలైన గాయకులు పాటలు పాడారు. లాహరి మ్యూజిక్ కంపెనీ ద్వారా పాటలు విడుదలయ్యాయి.
కూర్మాపు నరసింహం
thumb|కూర్మాపు నరసింహం చిత్రకారుడు కూర్మాపు నరసింహం మంచి చిత్రకారుడు. కుంచెతో కోటి భావాలు పలికించగల మహా వ్యక్తి. వర్ణ చిత్రాలతో శ్రీకాకుళం జిల్లా కీర్తిని జాతీయ స్థాయిలో ఇనుమడింపజేసిన విశిష్ట ప్రతిభా వంతుడు.
శ్రీకాకుళం పట్నంలో చిన్నబజారులో ఉన్న నాగేశ్వరరావు ఫోటో స్టుడియోలో ఎన్నో చిత్ర కళా ఖండాలు ఆయన వేసినవే. శ్రీశైలం భ్రమరాంబిక ఆలయంలో నరసింహం గీసిన " ఛత్రపతి శివాజీ కి వీరఖడ్గం అందిస్తున్న భ్రమరాంభికాదేవి " చిత్రపటాన్ని తిలకించిన అప్పటి ప్రధాని ' జవహర్ లాల్ నెహ్రూ ' ఈ చిత్ర కారుడుని నేను చూడాలని ఉంది అన్నారంటే నరసింహం భావం ఎంత ఉన్నతమైనదో అవగతము కాగలదు. మల్లెపువ్వుల్లాంటి నేత చీరల్లో అంతుపట్టని హావభావాలతో రంగుదాల్చిన ముగ్ద మనోహరిని ' సుందరమూగా చిత్రీకరించారు. మహాత్ముడు దూసి గ్రామానికి వచ్చినప్పుడు గాంధీజీ నిలువెత్తు చిత్రాన్ని గీసి ఇచ్చి ఆయన ప్రశంసలు పొందేరు. కూర్మాపు చిత్రించిన " బుద్దుని క్షీరనివేదనమ్ " బొమ్మను జపాన్ బౌద్ధ అధ్యయన బృందము చూసి ప్రశంసించి నరసింహం చిత్రపటానికి సాష్టాంగ నమస్కారము చేసారు.
జీవిత విశేషాలు :
పేరు : కూర్మాపు నరసింహం, ఊరు : గుల్ల సీతారాంపురము -- సంతకవిటి మండలం. మరణము : సెప్టెంబరు 28 1968. సోదరుడు : కూర్మాపు బుచ్చిబాబు,
మూలాలు
వర్గం:తెలుగువారిలో చిత్రకారులు వర్గం:1968 మరణాలు వర్గం:శ్రీకాకుళం జిల్లా చిత్రకారులు
కన్నెగంటి రమాదేవి
thumb|కన్నెగంటి రమాదేవి కన్నెగంటి రమాదేవి ఎలీప్ (అసోసియేషన్ ఆఫ్ లేడీ ఎంటర్‌ప్రెనెర్స్ ఆఫ్ ఆంధ్రప్రదేశ్) సంస్థ అధ్యక్షురాలు, స్థాపకురాలు. ప్రధానమంత్రి హై లెవెల్ టాస్క్ ఫోర్స్ సభ్యురాలిగా నియమితులయ్యారు. ఆంధ్రప్రదేశ్, తెలంగాణ రాష్ట్రాల్లోని వందలాది మంది మహిళా పారిశ్రామికవేత్తలకు ఆమె ఓ రోల్ మోడల్.
జీవిత విశేషాలు
ఆమె గుంటూరు జిల్లా, గుంటూరులో ఒక మధ్య తరగతి కుటుంబములో జన్మించింది. 1976లో వ్యాపార యోజనా శాస్త్రములో డిప్లొమా పొందింది.
ఒక చిన్న పరిశ్రమతో మొదలుబెట్టి మహిళలు సంఘటితముగా కష్టపడితే గాని విజయము సాధించలేరని భావించి కృష్ణా జిల్లా సూరంపల్లి గ్రామములో మహిళా పారిశ్రామిక ఎస్టేట్ ప్రారంభించింది. అందులో పలువురు స్త్రీలు చిన్న చిన్న పరిశ్రమలు స్థాపించి సఫలులయ్యారు. 30 ఎకరములలో 70 చిన్న పారిశ్రామిక యూనిట్లు ఉన్నాయి. భారత రాష్ట్రపతి అబ్దుల్ కలాం దీనిని ఆవిష్కరించారు.
ఆమె డిగ్రీ చదివిన తరువాత పెళ్ళైంది. ఆమెకు ముగ్గురు పిల్లలు. ఆమె భర్త ఫ్యాబ్రికేషన్ రంగంలో ఉన్న ఒక సిక్ పరిశ్రమను తీసుకున్నారు. ఆయనకు ఆ పరిశ్రమను నిర్వహించడం తలకు మించిన భారమయింది. ఆ సమయంలో ఆమె ఆయనతో కలిసి 1983లో కంపెనీ కార్యకలాపాల గురించి తెలుసుకుంటూ.. ఒకొక్కటిగా సమస్యను పరిష్కరించుకుంటూ 1990లో శివానీ ఫ్యాబ్రికేషన్స్ పేరుతో ఒక కంపెనీని ఏర్పాటు చేసారు. ఒక్క బస్సు నుంచి పది బస్సులు తయారు చేసే స్థాయికి కంపెనీని తీసుకు వచ్చారు. ఇన్సులేషన్ వ్యాన్స్, బస్సుల తయారీ ఆ సంస్థ ప్రత్యేకత. కోస్తా తీర ప్రాంతాల నుంచి సీ ఫుడ్‌ను దూరప్రాంతాలకు తీసుకువెళ్లేందుకు వీలుగా ప్రత్యేక రవాణా వాహనాలను తయారు చేయడం ఆ సంస్థ ప్రత్యేకత.
ఆమె ఫెడరేషన్ ఆఫ్ ఆంధ్రప్రదేశ్ చాంబర్ ఆఫ్ కామర్స్ అండ్ ఇండస్ట్రీ (ఫ్యాప్సీ) మహిళా విభాగానికి అధ్యక్షురాలిగా బాధ్యతలు చేపట్టారు. ఒకసారి అనుకోకుండా ఆమెకు ficci ఢిల్లీ నుంచి అంతర్జాతీయ కాన్ఫరెన్స్ ఏర్పాటు చేయాలనే పిలుపు వచ్చింది. ఆ బాధ్యతను ఆమె తన భూజానికి ఎత్తుకుని కార్యక్రమాన్ని విజయవంతంగా నడిపించారు. ఆ కార్యక్రమానికి అప్పుడు ముఖ్యమంత్రిగా ఉన్న కోట్ల విజయభాస్కర్ రెడ్డి చీఫ్ గెస్ట్‌గా హాజరయ్యారు. చురుకుగా కదులుతూ ఉత్సాహంగా ఉన్న రమాదేవిని చూసి.. మహిళా పారిశ్రామికవేత్తలకు ఏం కావాలని కోరారు. "తమను అందరూ ద్వితీయ శ్రేణి పౌరులుగా చూస్తున్నారని, తాము కూడా సమాజంలో గౌరవంగా, హుందాగా బతకేలా చూడాలని కోరారు. వీలైతే మహిళల కోసం ప్రత్యేకంగా పరిశ్రమలు ఏర్పాటు చేసుకునేందుకు ఇరవై ఎకరాల స్థలాన్ని ప్రభుత్వం కేటాయించాలని అడిగారు" ఆమె. ఆయన వెంటనే అంగీకారం తెలుపడంతో పాటు ఉత్తర్వులను కూడా విడుదల చేసారు. ఈ లోపే అసోసియేషన్ ఆఫ్ లేడీ ఆంట్రప్రెన్యూర్స్ అసోసియేషన్ ఆఫ్ ఆంధ్రప్రదేశ్ (ఎలీప్) పేరుతో ఓ సంస్థను స్థాపించారు. కానీ భూమి మంజూరు కాలేదు. అయితే కేంద్ర ప్రభుత్వ సాయంతో పాటు ఇతర ప్రయోజనాలు పొందేందుకు అదనంగా మరో 10 ఎకరాలు కూడా స్థలం కావాలని కోరడంతో ముఖ్యమంత్రి నారా చంద్రబాబునాయుడు వెంటనే సాంక్షన్ చేసి హైదరాబాద్‌లోని గాజులరామారంలో 30 ఎకరాల స్థలాన్ని సబ్సిడీ ధరకు కేటాయించారు. నగరానికి అప్పట్లో 18 కిమీ దూరంలో కొండలు, గుట్టలు, అడవిలా ఉన్న ప్రాంతం అది.
ప్రస్తుతం గాజులరామారంలో ఉన్న 120 ప్లాట్లలో దాదాపు 140 పరిశ్రమలు కొలువుదీరాయి. పచ్చళ్లతో మొదలై.. ట్రాన్స్‌ఫార్మర్లు, పెయింట్ల తయారీ వరకూ చిన్న, మధ్య తరహా పరిశ్రమలు ఎన్నో అక్కడ కొలువుదీరాయి. త్వరలో 83 ఎకరాల్లో జర్మనీ సహకారంతో మరో ఇండస్ట్రియల్ పార్క్ కూడా ఎలీప్ ఆధ్వర్యంలో రాబోతోంది.
పురస్కారాలు
రమాదేవికి పలు పురస్కారాలు లభించాయి. ఉత్తమ యెన్.జి.వొ, ఉత్తమ వార్షిక మహిళా పురస్కారము వగైరా.
ఇతర లింకులు
వర్గం:గుంటూరు జిల్లా మహిళా పారిశ్రామికవేత్తలు
గిరిలాల్ జైన్
గిరిలాల్ జైన్ (1924 - 19 జూలై 1993) ఒక భారతీయ పాత్రికేయుడు. అతను 1978 నుండి 1988 వరకు టైమ్స్ ఆఫ్ ఇండియాకు సంపాదకుడిగా పనిచేశాడు. అతను హిందూ జాతీయవాదం పట్ల సానుభూతిపరుడు, ఈ అంశంపై పుస్తకాలను కూడా రచించాడు, వీటిలో అత్యంత ప్రసిద్ధి చెందినది, ది హిందూ ఫినామినన్, ఇది ఇతని మరణానంతరం ప్రచురించబడింది.
వ్యక్తిగత జీవితం
గిరిలాల్ జైన్ ఢిల్లీకి ఆగ్నేయంగా 50 మైళ్ల (80 కిలోమీటర్లు) దూరంలో ఉన్న ఒక గ్రామీణ కుటుంబంలో జన్మించాడు. ఢిల్లీ యూనివర్సిటీ నుంచి బ్యాచిలర్ డిగ్రీని అందుకున్నాడు. అతను 1951లో సుదర్శన్ జైన్‌ను వివాహం చేసుకున్నాడు. వారికి ఒక కుమారుడు, ముగ్గురు కుమార్తెలు ఉన్నారు, వీరిలో చరిత్రకారిణి మీనాక్షి జైన్, కాలమిస్ట్ సంధ్యా జైన్ ఉన్నారు. అతని కుమారుడు సునీల్ జైన్ జర్నలిస్టు, ఫైనాన్షియల్ ఎక్స్‌ప్రెస్ మేనేజింగ్ ఎడిటర్. సునీల్ జైన్ 15 మే 2021న 58 సంవత్సరాల వయస్సులో COVID-19 నుండి వచ్చిన సమస్యల కారణంగా మరణించాడు.
విమర్శలు
కుష్వంత్ సింగ్ తన కెరీర్ చివరలో, గిరిలాల్ జైన్ రచనలు "ముస్లిం వ్యతిరేక, క్రైస్తవ వ్యతిరేక, సిక్కు వ్యతిరేక పక్షపాతాన్ని" చూపించాయని వ్రాశాడు. అతని హిందుత్వ సానుభూతి ఫలితంగా జైన్ టైమ్స్ ఆఫ్ ఇండియా ఎడిటర్‌గా తొలగించబడినట్లు నివేదించబడింది.
పదవీ విరమణ తర్వాత, అతను హిందుత్వ సంస్థలకు మరింత మద్దతుదారుగా మారాడు, అతని కుమార్తె మీనాక్షి జైన్ మరణానంతరం సవరించి ప్రచురించిన ది హిందూ ఫినామినాన్ అనే పుస్తకాన్ని రాసింది.
అయోధ్య
జవహర్‌లాల్ నెహ్రూ రూపొందించిన రాజకీయ-ఆర్థిక క్రమం దాని మూలపురుషుడైన మార్క్సిస్ట్-లెనినిస్ట్-స్టాలినిస్ట్ క్రమం వలెనే చివరి దశలో ఉందని అతను నమ్మాడు.
మూలాలు
వర్గం:పాత్రికేయులు
ఇసన్నపల్లి కాలభైరవ దేవాలయం
ఇసన్నపల్లి కాలభైరవ దేవాలయం తెలంగాణ రాష్ట్రం, కామారెడ్డి జిల్లా, బిక్నూర్ మండలంలోని ఇసన్నపల్లి గ్రామంలో ఉన్న దేవాలయం. కాశీ దేవాలయం తరువాత దక్షిణ భారతదేశంలో ఉన్న ఏకైక కాలభైరవ దేవాలయం. శునకాన్ని వాహనంగా చేసుకున్న 8 అడుగుల ఎత్తున్న దిగంబర కాలభైరవ స్వామి మూల విగ్రహం ఇక్కడ దర్శనమిస్తోంది.
చరిత్ర
16వ శతాబ్దంలో కాశీ నుంచి స్వామివారి విగ్రహాన్ని ఎడ్లబండిపై తీసుకొస్తున్న సమయంలో ఇసన్నపల్లి శివారుకు వచ్చేసరికి రాత్రి అవడంతో అక్కడే విశ్రమించారు. కొంత సమయం తరువాత భారీ శబ్దం వచ్చి బండి విరిగిపోయి స్వామివారి విగ్రహం నిటారుగా నిలబడింది. దాంతో ఆ ప్రదేశంలోనే దేవాలయాన్ని నిర్మించారని పూర్వీకుల ద్వారా తెలుస్తోంది.
దాదాపు రెండు వేల సంవత్సరాల క్రితం ఈ గుడి నిర్మించబడింది. ఈ గుడిలోని దిగంబర కాలభైరవుని విగ్రహం సా.శ.13వ శతాబ్ధ కాలం నాటిదని చరిత్రకారుల అభిప్రాయం. ఈ గ్రామంలో అష్టభైరవులు వెలసినట్లు అక్కడివారు చెబుతుంటారు. పూర్వం కరువు వచ్చినపుడు కాలభైరవుని విగ్రహానికి పేడ పూసేవారు. తర్వాత ఆ పేడను తొలగించుకోవడం కోసం వర్షాలు బాగా కురిసేవని స్థానిక ప్రజల నమ్మకం.
1974లో దేవాదాయశాఖ ఈ గుడిని తమ అధీనంలోకి తీసుకుంది. భక్తులు ఇచ్చిన రూ.50 లక్షల విరాళాలతో 2001లో దేవాలయం నిర్మించి, రేకుల షెడ్డులో ఉన్న స్వామి విగ్రహాన్ని దేవాలయానికి మార్చారు. రూ.6 లక్షలతో దీనికి పక్కనే 2009లో శనైశ్చరాలయం, రూ.20 లక్షలతో వసతి గదులు, మాజీ ఎంపీ ఆలె నరేంద్ర ఇచ్చిన రూ.10 లక్షలతో భోజనశాలలు నిర్మించారు.
ఉత్సవాలు
కార్తీక బహులాష్టమి సందర్భంగా ఇక్కడ కాలభైరవ స్వామి జయంతి ఘనంగా జరుపుకుంటారు. బెల్లం, కొబ్బరి నైవేద్యంగా పెడతారు. ఉత్సవాలలో భాగంగా గణపతి పూజ, పుణ్యాహవాచనం, సంతతధారాభిషేకం, అగ్నిప్రతిష్ఠ, గణపతిహోమం, రుద్రహవనం, బలిహారణం అనంతరం బద్దిపోచమ్మ అమ్మవారికి బోనాలు సమర్పిస్తారు. తొలిరోజు లక్షదీపార్చన, రెండవరోజు సాంస్కృతిక కార్యక్రమాలు, మూడవరోజు ధ్వజారోహణ, మహాపూజ, సింధూరపూజ, డోలారోహణం, అన్నదానం, సాయంత్రం ఎడ్ల బళ్ల ఊరేగింపు, రాత్రి భద్రకాళిపూజ, పల్లకీసేవ, రథోత్సవాలు జరుగుతాయి. నాలుగవరోజు అగ్నిగుండాలు నిర్వహిస్తారు.
ఇతర వివరాలు
చేతబడి చేయబడిని వారు ఈ గుడిలో 21 రోజులు లేదా 41 రోజులు నిద్ర చేయడంతోపాటు, గుడి ప్రాంగణంలోని కోనేరులో స్నానం చేస్తే ఆరోగ్యం మెరుగవుతుందని భక్తుల నమ్మకం.
మూలాలు
వర్గం:తెలంగాణ పుణ్యక్షేత్రాలు వర్గం:తెలంగాణ పర్యాటక ప్రదేశాలు వర్గం:తెలంగాణ దేవాలయాలు వర్గం:దేవాలయాలు
పసి
పసి, 1979 డిసెంబరు 21న విడుదలైన తమిళ సినిమా. సునీత సినీ ఆర్ట్స్ బ్యానరులో సి.కె. షణ్ముగం లలిత, జి. దురై నిర్మించిన ఈ సినిమాకు దురై దర్శకత్వం వహించాడు. ఇందులో శోభ, ఢిల్లీ గణేష్, విజయన్ ముఖ్య పాత్రలు పోషించారు. విమర్శకుల ప్రశంసలు పొందిన ఈ సినిమాకు భారత జాతీయ చలనచిత్ర అవార్డులు, తమిళనాడు రాష్ట్ర చలనచిత్ర అవార్డులు, దక్షిణాది ఫిల్మ్‌ఫేర్ పురస్కారాల లో రెండేసి అవార్డులు గెలుచుకుంది. ఈ సినిమా పెట్ ప్యార్ ఔర్ పాప్ పేరుతో హిందీలోకి రీమేక్ చేయబడింది.
నటవర్గం
అతిథి పాత్ర
నిర్మాణం
కమర్షియల్ సినిమాలు తీయడంలో పేరుగాంచిన దురై, వాస్తవిక నేపథ్యంలో ఈ సినిమా రూపొందించాడు. ఈ సినిమాకు శంకర్ గణేష్ బ్యాక్ గ్రౌండ్ స్కోర్ అందించాడు. ఈ సినిమా కోసం తమిళనాడు ప్రభుత్వం ₹ 100,000 సబ్సిడీని అందించింది.
స్పందన
ఈ సినిమా విమర్శకుల ప్రశంసలు అందుకుంది. ఇది బాక్సాఫీస్ వద్ద విజయవంతమై, థియేటర్లలో 100 రోజులకు పైగా ప్రదర్శించబడింది. దురై స్వయంగా 1984లో స్మితా పాటిల్, రాజ్ బబ్బర్ నటీనటులుగా హిందీలో పెట్ ప్యార్ ఔర్ పాప్ అనే పేరుతో రీమేక్ చేసాడు.
1980, జనవరి 13 నాటి తమిళ మ్యాగజైన్ ఆనంద వికటన్ పేదల జీవితాలను వాస్తవికంగా చిత్రీకరించినందుకు ఈ సినిమాను ప్రశంసించింది. శోభ నటన, రంగా కెమెరా వర్క్‌, దురై స్క్రిప్ట్- డైలాగ్‌లు కూడా ప్రశంసలు అందుకున్నాయి. అదే సంవత్సరం తాష్కెంట్ ఫిల్మ్ ఫెస్టివల్‌లో ఈ సినిమా ప్రదర్శించబడింది.
సెంథిల్‌కి ఈ సినిమా మంచి గుర్తింపును ఇచ్చింది. దాంతో అతను 1980లలో తమిళ సినిమాలోని హాస్యనటులలో ఒకరిగా స్థిరపడ్డాడు. శోభ స్నేహితురాలు చెల్లమ్మ పాత్రలో నటించిన మరో నూతన నటి సత్య, ఈ సినిమా తర్వాత "పసి" పేరుతో పిలువబడింది.
27వ జాతీయ చలనచిత్ర పురస్కారాలలో జాతీయ ఉత్తమ నటి అవార్డు అందుకున్న కొద్దిసేపటికే, సినిమా 100వ రోజు వేడుకకు ఒక రోజు ముందు, నటి శోభ చెన్నై లోని తన నివాసంలో ఉరి వేసుకుని ఆత్మహత్య చేసుకుంది.
బయటి లింకులు
వర్గం:తమిళ అనువాద చిత్రాలు వర్గం:భారతీయ సినిమాలు వర్గం:1979 సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
ఆశ్వయుజ బహుళ ద్వాదశి
ఆశ్వయుజ బహుళ ద్వాదశి అనగా ఆశ్వయుజమాసములో కృష్ణ పక్షము నందు ద్వాదశి తిథి కలిగిన రోజు.
సంఘటనలు
2007
మరణాలు
2007
బయటి లింకులు
వర్గం:ఆశ్వయుజమాసము
కె.బాబూరావు
కె.బాబూరావు సీనియర్‌ ఫిలిం ఎడిటర్‌. అతను ప్రముఖ సినిమా దర్శకుడు క‌ళాత‌ప‌స్వి కె.విశ్వ‌నాథ్ ద‌గ్గ‌ర కొన్ని సినిమాల‌కు ఎడిట‌ర్ గా ప‌ని చేసాడు. అతను తెలుగు, తమిళం, హిందీ భాషల చిత్రాలకు ఆయన ఎడిటర్‌గా పనిచేశారు. అందులో అనేక విజయవంతమైన చిత్రాలతో పాటు చక్కటి కథాంశంతో ప్రేక్షకులను అలరించిన చిత్రాలు అధికంగా ఉన్నాయి. అతను ఎడిటర్‌గా పనిచేసిన సిరిసిరిమువ్వ సినిమాకు గానూ ఉత్తమ ఎడిటర్‌గా జాతీయ అవార్డును కూడా ఆయన అందుకున్నాడు.
జీవిత విశేషాలు
అతను అనారోగ్యంతో బాధప‌డుతూ డిసెంబరు 8, 2018న చెన్నైలో మరణించాడు.
== సినిమాలు ==
బయటి లంకెలు
వర్గం:2018 మరణాలు వర్గం:తెలుగు సినిమా ఎడిటర్లు
ఆల వెంకటేశ్వర్ రెడ్డి
జననం, విద్య
వెంకటేశ్వర్ రెడ్డి 1968, సెప్టెంబరు 30న రఘుపతి రెడ్డి, వరలక్ష్మి దంపతులకు తెలంగాణ రాష్ట్రం, మహబూబ్ నగర్ జిల్లా, భూత్‌పూర్‌ మండలం లోని అన్నసాగర్ గ్రామంలో జన్మించాడు. బిఈ సివిల్ ఇంజనీరింగ్ పూర్తిచేశాడు. తండ్రి రఘుపతి గ్రామ సర్పంచ్ గా, సమితి అధ్యక్షుడిగా, జెడ్పీటిసిగా పనిచేశాడు.
వ్యక్తిగత జీవితం
వెంకటేశ్వర్ రెడ్డికి మంజులతో వివాహం జరిగింది. వారికి ఇద్దరు కుమార్తెలు ఉన్నారు.
రాజకీయ విశేషాలు
కొంతకాలం కాంట్రాక్టర్ గా పనిచేసిన వెంకటేశ్వర్ రెడ్డి తన తండ్రి వారసత్వంతో 2002లో తెలుగుదేశం పార్టీ తో తన రాజకీయ ప్రస్థానాన్ని ప్రారంభించాడు. 2006లో జెడ్పీటిసిగా ఎన్నికయ్యాడు. 2011-2013 మధ్యకాలంలో తెలంగాణ ఉద్యమం లో పాల్గొన్నాడు. 2014 లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా దేవరకద్ర శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి పవన్ కుమార్ పై 16,922 ఓట్ల మెజారిటీ తో గెలుపొందాడు. 2018 లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ టికెట్ పై దేవరకద్ర శాసనసభ నియోజకవర్గం నుండి పోటీచేసి కాంగ్రెస్ పార్టీ అభ్యర్థి డి. పవన్ కుమార్ పై 34,748 ఓట్ల మెజారిటీతో గెలుపొందాడు.
ఇతర వివరాలు
చైనా, యునైటెడ్ అరబ్ ఎమిరేట్స్, అమెరికా సంయుక్త రాష్ట్రాలు మొదలైన దేశాలు సందర్శించాడు.
సిధ్ధార్థి
సా.శ. 1979-1980లో వచ్చిన తెలుగు సంవత్సరానికి సిద్ధార్థి అని పేరు.
మూలాలు
వర్గం:తెలుగు సంవత్సరాలు
వన్
వన్ మలయాళం లో మార్చి 2021లో విడుదలై.. అదే పేరుతో తెలుగులోకి డబ్బింగ్ చేసి 30 జులై 2021న విడుదలైన పొలిటికల్ డ్రామా సినిమా. మమ్ముట్టి, మురళీగోపి, జోజు జార్జ్‌, మాథ్యూ థామస్‌ ప్రధాన పాత్రల్లో నటించిన ఈ సినిమాకు సంతోష్‌ విశ్వనాథ్‌ దర్శకత్వం వహించాడు.
కథ
కల్లూరి చంద్రం (మమ్ముట్టి) సంకీర్ణ ప్రభుత్వంలో ముఖ్యమంత్రిగా ఉంటాడు. రాష్ట్రానికి చెందిన ఓ యువకుడు సంజయ్ (మాథ్యూ థామస్) సోషల్ మీడియాలో ముఖ్యమంత్రి పై ఓ పోస్ట్ పెడతాడు. ముఖ్యమంత్రికి ఉండే ప్రోటోకాల్ వల్ల సంజయ్ ఇబ్బందులు ఎదుర్కొంటాడు.ప్రజల ఓట్లతో గెలిచిన ఎమ్మెల్యేలు, మంత్రులకు జవాబుదారి తనం ఉండాలంటే ‘రైట్ టు రీకాల్’ సిస్టమ్ కరెక్ట్ అని సీఎం భావిస్తుంటాడు. దాన్ని అమలులోకి తీసుకు రావడానికి ప్రయత్నిస్తుంటాడు. సీఎం చంద్రం స్నేహితుడు, పార్టీ అధ్యక్షుడు బాబీ (జోజు జార్జ్) సైతం అందుకు అంగీకరించడు. ఈ క్రమంలో కల్లూరి చంద్రంకు ఎదురైన పరిస్థితులు ఏంటి? ప్రజల మేలు కోరి ముఖ్యమంత్రి ప్రవేశ పెట్టిన ‘రైట్ టు రీకాల్’ బిల్లు అసెంబ్లీలో ఆమోదం పొందిందా ?? లేదా అనేదే మిగతా సినిమా కథ.
మూలాలు
వర్గం:డబ్బింగ్ సినిమాలు వర్గం:2021 సినిమాలు
బిచ్చగాడు
బిచ్చగాడు 2016 లో విడుదలైన పిచ్చైకారన్ అనే తమిళ చిత్రానికి తెలుగు అనువాదం. తమిళ దర్శకుడు శశి ఈ సినిమాకు దర్శకత్వం వహించగా విజయ్ ఆంటోనీ, సట్నా టైటస్ ప్రధాన పాత్రలు పోషించారు.
ఒక కోటీశ్వరుడు తన తల్లి ఆరోగ్యం కోసం కొద్ది రోజులు బిచ్చగాడిగా మారడం ఈ సినిమా కథాంశం. తమిళంలో మార్చి 4, 2016 న విడుదలైంది. తెలుగులో మే 13, 2016 న విడుదలైంది.
కథ
కోటీశ్వరుడైన అరుల్ (విజ‌య్ ఆంటోని) విదేశాల్లో ఎంబీయే చదువుకుని తిరిగి వస్తాడు. అతని తల్లి ఒక వస్త్ర పరిశ్రమ నడుపుతూ కార్మికులను సొంత బిడ్డల్లా చూసుకుంటూ ఉంటుంది. ఒక రోజు ప్రమాదవశాత్తూ ఆమె చీర ఒక యంత్రంలో ఇరుక్కుని తలకు బలమైన గాయం తగిలి కోమాలోకి వెళ్ళిపోతుంది. ఆమెను బతికించుకోవడానికి అరుల్ అల్లోపతీ, ఆయుర్వేదం లాంటి అన్ని రకాలైన వైద్యాలు చేయిస్తాడు. కానీ ప్రయోజనం ఉండదు. వైద్యులు ఆమె ఇక ఎంతో కాలం బతకదనీ ఇంటికి తీసుకెళ్ళమని చెబుతారు. ఆమెను ఇంటికి తీసుకువచ్చిన తరువాత అరుల్ ఒక రోజు ఒక చెట్టు కింద దిగాలుగా కూర్చుని ఉండగా ఒక స్వామీజీ అతన్ని తనతో తీసుకెళ్ళి అతను ఎదుర్కొంటున్న సమస్యను గురించి చెబుతాడు. 48 రోజులు ఎవరికీ తెలియకుండా బిచ్చగాడిలా దీక్ష చేస్తే తల్లి ఆరోగ్యం కుదుటపడుతుందని సలహా ఇస్తాడు. దాంతో అరుల్ తన నమ్మకస్తుడైన స్నేహితునికి ఇంటి వ్యవహారాలు అప్పజెప్పి దూరంగా వెళ్ళిపోతాడు.
అరుల్ కు మొదట్లో ఎన్నో ఇబ్బందులు ఎదురైనా నెమ్మదిగా ఒక గుడి దగ్గర చేరి అక్కడ ఉన్న బిచ్చగాళ్ళతో చేరి యాచన చేస్తూ కాలం గడుపుతుంటాడు. మహేశ్వరి అనే పిజ్జా దుకాణం అమ్మాయి మంచి తనాన్ని చూసి ఆమె మీద అభిమానం పెంచుకుంటాడు. ఆ అమ్మాయి కొంతకాలం క్రితం అమ్మ పెళ్ళిసంబంధాల వెబ్ సైటులో చూసిన అమ్మాయేనని తెలుసుకుని వారి వ్యాపారంలో సాయపడతాడు. ఆమె కూడా అతను బిచ్చగాడని తెలియక అభిమానిస్తుంటుంది. మరో వైపు అతని చిన్నాన్న అతని ఫ్యాక్టరీని ఎలాగైనా వశం చేసుకోవాలని ప్రయత్నిస్తుంటాడు. చివరికి మహేశ్వరికి అతను బిచ్చగాడని తెలియగానే కొంచెం బాధ పడుతుంది కానీ అతన్ని మరిచిపోలేకుండా ఉంటుంది. ఒకరోజు మహేశ్వరి తల్లి ఆమె ల్యాప్ టాప్ లో అరుల్ పోటోను చూసి అతను ఒక వ్యాపారవేత్త అనీ, తమ సంబంధం కోసం ఇంతకు ముందుగానే సంప్రదించారనీ తెలుసుకుంటుంది. ఆమె నిజం తెలుసుకోవడానికి అరుల్ దగ్గరికి వెళుతుంది. అప్పుడే అరుల్ తన స్నేహితుడితో మాట్లాడటం విని అతను తల్లికోసం బిచ్చగాడిలా దీక్ష చేస్తున్నాడని తెలుసుకుని అతన్ని కదిలించకుండా ఇంటికి తిరిగి వచ్చేస్తుంది.
అంతకుముందే అరుల్ బిచ్చగాళ్ళలో ఒక అమ్మాయిని బయటి వాళ్ళు వేధిస్తున్నారని తెలిసి ఆమెను ఒక మానసిక చికిత్సా కేంద్రంలో చేరుస్తాడు. ఆమె ద్వారా అక్కడ జరిగే అక్రమాలను తెలుసుకుంటూ ఉంటాడు. ఆ విషయం తెలుసుకున్న ఆస్పత్రి నిర్వాహకులు అరుల్ ని చంపమని ఒక రౌడీ బృందాన్ని పురమాయిస్తారు. అరుల్ వారిని సమర్ధవంతంగా ఎదుర్కొంటాడు. దీక్షలో ఆఖరి రోజున మహేశ్వరి కూడా వచ్చి అతనికి జత కలుస్తుంది. మళ్ళీ అరుల్ చిన్నాన్న పంపిన గూండాలు అతని మీద దాడి చేయాలని చూస్తారు. వారిని ఎదుర్కొనే సమయంలో అరుల్ చిన్నాన్న వచ్చి అతన్ని కత్తితో పొడవబోతే మహేశ్వరి అడ్డుపడుతుంది. ఆమె మెడమీద గాయంతో ఆస్పత్రిలోచేరుతుంది. అరుల్ అప్పటికి తన దీక్ష ఇంకా పూర్తికాకపోవడంతో ఆస్పత్రి ఖర్చు ఎలా భరించాలో తెలియక సతమవుతూ ఉంటే తనతోటి బిచ్చగాళ్ళు వచ్చి తమ వద్ద ఉన్న బంగారం, ధనం ఇచ్చి అతన్ని ఆదుకుంటారు.
48 రోజులు దీక్ష పూర్తయిన తర్వాత ఇంటికి వెళ్ళిన అరుల్ కి తన తల్లి పరిస్థితి ఇంకా విషమంగానే ఉన్నట్లు తెలుస్తుంది. చివరిగా తల్లి నోటిలో తులసి తీర్థం పోయడానికి వెళ్ళి, చివరిగా తన తల్లి ప్రాణాలని బిక్షగా వేయమని వేడుకుంటాడు. ఆమెలో అకస్మాత్తుగా కదలిక వస్తుంది. ఆరు నెలల్లో ఆమె కోలుకుంటుంది. అరుల్, మహేశ్వరి వివాహం చేసుకుంటారు. ఒకసారి తల్లి, భార్యతో గుడికి వెళ్ళిన అరుల్ దగ్గరకి ఓ బిచ్చగాడు వచ్చి దానం చేయమని అడుగుతాడు. అరుల్ ఏదో ఫోన్ కాల్ లో మాట్లాడుతూ అతన్ని పట్టించుకోడు. అతని తల్లి ఆ బిచ్చగాడికి దానం చేసి, బిచ్చగాళ్లను నిర్లక్ష్యం చేయవద్దనీ, వాళ్లలాంటి స్థితిమంతులు ఒక్క రోజు కూడా ఆ జీవితం గడపలేరనీ మందలిస్తుంది. అరుల్ నిర్లిప్తంగా అమ్మను క్షమించమంటాడు. తన తల్లి ఆరోగ్యం కోసం 48 రోజులు బిచ్చగాడిగా ఎన్ని కష్టాలు పడ్డాడో అసలు తల్లికి తెలీనీకుండా ఉంచిన భర్త గొప్పతనం చూసి మహేశ్వరి అతని వైపు ఆరాధనతో చూస్తుండటంతో కథ ముగుస్తుంది.
బయటి లింకులు
వర్గం:తెలుగు డబ్బింగ్ సినిమాలు వర్గం:తమిళ అనువాద చిత్రాలు వర్గం:విజయ్ ఆంటోనీ నటించిన సినిమాలు